CELEX: 22014D0867
Language: el
Date: 2014-05-08 00:00:00
Title: 2014/867/ΕΕ: Απόφαση αριθ. 1/2014 της μεικτής επιτροπής ΕΕ-ΟΑΠ, της 18ης Μαΐου 2014 , για την τροποποίηση του άρθρου 15 παράγραφος 7 του πρωτοκόλλου αριθ. 3 της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας

3.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 347/42
            
         ΑΠΌΦΑΣΗ αριθ. 1/2014 ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ-ΟΑΠ
   της 18ης Μαΐου 2014
   για την τροποποίηση του άρθρου 15 παράγραφος 7 του πρωτοκόλλου αριθ. 3 της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας
   
      (2014/867/ΕΕ)
   
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, και ιδίως το άρθρο 39 του πρωτοκόλλου αριθ. 3,
   Εκτιμώντας τα ακόλουθα:
   
               (1)
            
            
               Το άρθρο 15 παράγραφος 7 του πρωτοκόλλου αριθ. 3 που προσαρτάται στην ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (1) («συμφωνία»), όπως τροποποιήθηκε με την απόφαση αριθ. 1/2009 της μεικτής επιτροπής ΕΕ-ΟΑΠ της 24ης Ιουνίου 2009 (2), επιτρέπει υπό ορισμένους όρους τη μερική επιστροφή ή απαλλαγή από δασμούς ή άλλες επιβαρύνσεις ισοδυνάμου αποτελέσματος, μέχρι τις 31 Δεκεμβρίου 2009.
            
         
               (2)
            
            
               Βάσει αίτησης της ΟΑΠ, η Επιτροπή πρότεινε το 2010 την παράταση της διάρκειας εφαρμογής του άρθρου 15 του πρωτοκόλλου αριθ. 3 μέχρι τις 31 Δεκεμβρίου 2012. Η μεικτή επιτροπή ΕΕ-ΟΑΠ, ωστόσο, δεν ενέκρινε ποτέ την εν λόγω απόφαση.
            
         
               (3)
            
            
               Για λόγους σαφήνειας και για να εξασφαλιστεί η δυνατότητα μακροπρόθεσμων οικονομικών προβλέψεων και νομική ασφάλεια στους επιχειρηματίες, καθώς και για τη διευθέτηση του θέματος της περιόδου που καλύπτεται από την πρόταση της Επιτροπής, τα συμβαλλόμενα μέρη της συμφωνίας συμφώνησαν να παρατείνουν την εφαρμογή του άρθρου 15 παράγραφος 7 του πρωτοκόλλου αριθ. 3 της συμφωνίας κατά έξι έτη, αρχής γενομένης από 1ης Ιανουαρίου 2010.
            
         
               (4)
            
            
               Το πρωτόκολλο αριθ. 3 της συμφωνίας θα πρέπει επομένως να τροποποιηθεί ανάλογα.
            
         
               (5)
            
            
               Δεδομένου ότι το άρθρο 15 παράγραφος 7 του πρωτοκόλλου αριθ. 3 της συμφωνίας έπαυσε να εφαρμόζεται την 31η Δεκεμβρίου 2009, η παρούσα απόφαση θα πρέπει να εφαρμόζεται από την 1η Ιανουαρίου 2010,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 15 παράγραφος 7 τελευταίο εδάφιο του πρωτοκόλλου αριθ. 3 της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και με τις μεθόδους διοικητικής συνεργασίας αντικαθίσταται από το ακόλουθο κείμενο:
   
      «Η παρούσα παράγραφος εφαρμόζεται μέχρι τις 31 Δεκεμβρίου 2015 και μπορεί να αναθεωρηθεί κατόπιν κοινής συμφωνίας.»
   
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από την 1η Ιανουαρίου 2010.
   
      Βρυξέλλες, 8 Μαΐου 2014.
      
         
            Για τη μεικτή επιτροπή
         
         
            Ο Πρόεδρος
         
         H. MINGARELLI
      
   
   
      (1)  ΕΕ L 187 της 16.7.1997, σ. 3.
   
      (2)  ΕΕ L 298 της 13.11.2009, σ. 1.